Frankaatunyi
Asafokuw biara nnyi hɔ a frankaatunyi nnyi mu. Dɛm nyimpa yi yɛ nyia a no ho hia araa yie wɔ asafo mu nnkotum eyi n esi nkyɛn. Frakaatunyi no na okitsa asafo no no tum ntsi sɛɔ ɔko ber mu no, sɛ atamfo yum gye frankaa no fi ne nsa mu ara nna ɔkyerɛ dɛ ɔkogu aba ara nye no. Asafo mu no, wohuan frankaatunyi no “Otueakwan” osiandɛ ɔno na ɔbɔ kwan ma asafomba no dzi do. Sɛ asafomba robɔkɔ ko na ɔmmbaa nna kwan no esiw gyedɛ ɔaba anaa kwan no etue.
No dɛm ntsi sɛ asafomba rokɔ ko na onnyi mu bi ɔnnyɛ yie. Tum a okitsa na hia no ho hia wɔ asafo mu ntsi sɛ asafohen nnyi hɔ a, ɔwɔ asekambɔfo kyɛn asafo mu nyimpa biara. Sɛ asafomba rokɔ sa a, wɔma asekambɔfo bɛyɛ eduonu na wɔbɔ no ho ban amma biribi bɔn biara annto no. Dɛm siantsir yi ntsi sɛ
Asafokɔmfo
Akanman mu no, biribiara nnyi hɔ wɔyɛ no asafo mu wɔyɛ no gyan. Dwumadzi biara a wobedzi no, wɔhwehwɛ mu yie ansaana woeetu ananmbɔr. Dɛm siantsir yi ntsi asafo biara wɔ no kɔmfo a ɔkɔm hɔn ano. No dwumadzi tse dɛɔ ɔman kɔmfo no dwumadzi ara pɛr. No dwumadzi ntsi, beebiara a asafomba bɔkɔ no, ɔnye hɔn kɔr. Sɛ asafomba robɔkɔ ko, odzi kan hwehwɛmu hu mbusu na esian biara a ɔbɛba hɔn do yɛ ho amandze biara dzɛ pa fi hɔn do na afei, ɔma hɔn enyi da hɔ. Asafokɔmfo no hia araa yie wɔ asafo mu.

Asafo kyeame
Dɛ mbrɛ yehu no ahemfie no, dɛmara so na no dwumadzi tse wɔ asafo mu. Ɔka asafokuw no ho. Asafo kyeame na ɔyɛ ntamugyinafo a ogyina asafo na asafomba ntamu. Sɛ asafomba hyia mu a, ɔno na wɔdze asɛm biara dua no do ma asafomba no. Sɛ ɔdze amandzɛɛ no robɔto gua a, odzi kan huan asafomba no, “Asafo Dɛmtse” anaa Asafo Tuafo” na afei ɔdze sɔw do dɛ “ɔko Woyi Hɔn” na asafomba no so gye do dɛ ”Yeeyi hɔn”. Bio, s asafomba no pɛ dɛ wɔdze asɛm bi ti to kuw bi enyim a, ɔno na wɔdze hyɛ n’ano ma ɔkɛka.
`
Ɔkyerɛma
Akanman mu no, nyimpa ɔyan kyen na wɔfrɛ no ɔkyerɛma. no na sɛ asafomba rekedzi dwumama bi a, osi kyen do dze kenyan asafomba no.
No dɛm ntsi, ɔka dɛ ɔman no ne nkrabea na asafomba no ndamyɛ hyɛ ne nsa. Sɛ asafomba ridzi dwuma bi a, otum nyan kyen kasa kyerɛ hɔn. dza ɔka no bi nye dɛ, “Wontu ntsen, wontu anan, wonnduom”
